Softver kao usluga
Softver kao usluga (SaaS - Software as a service) jest softver koji se licencira na pretplatnoj osnovi i koji se nalazi na centralnoj lokaciji (kao npr. na serveru pružatelja usluga) Ponekad se naziva "softver na zahtjev", a Microsoft ga je ranije nazivao "softver plus usluge". Softveru su obično pristupa putem web preglednika. Ovakav način isporuke proizvoda je postao uobičajen model, uključujući kancelarijski softver, softver za slanje poruka, softver za obradu platnih spiskova, softver za upravljanje bazama podataka, CAD softver, razvojni softver, virtualizaciju, računovodstvo, upravljanje odnosima s klijentima (CRM), Management Information Systems (MIS), planiranje resursa u firmama (ERP), fakturiranje, upravljanje ljudskim resursima (HRM), Geografski informacioni sistemi (GIS) itd. SaaS aplikacije su poznate i kao softver zasnovan na Webu, softver na zahtjev i hostovani softver. Termin "Softver kao usluga" (SaaS) smatra se dijelom nomenklature računarstva u oblaku, uključujući sljedeće vrste: Infrastruktura kao usluga (IaaS), Platofrma kao usluga (PaaS), Desktop kao usluga (DaaS), Upravljani softver kao usluga (MSaaS), Mobilni backend kao usluga (MBaaS) i Upravljanje Informacijskom Tehnologijom kao usluga (ITMaaS).